钦定古今图书集成/明伦汇编/皇极典/第003卷 > 《十月诞辰内殿宴群臣效柏梁体联句》
## 钦定古今图书集成/明伦汇编/皇极典/第003卷 > 《十月诞辰内殿宴群臣效柏梁体联句》

唐中宗

《纪事》云：帝谓侍臣曰：“今天下无事，朝野多欢，欲与卿等词人时赋诗宴乐，可识朕意，不须惜醉。” 大学士李峤、宗楚客等跪奏曰：“臣等多幸，同遇昌期，谬以不才，策名文馆，思励驽朽，庶裨河岳，既陪天欢，不敢不醉。” 此后每游别殿，幸离宫，驻跸芳苑，鸣笳仙禁，或戚里宸筵，王门巹席，无不毕从。

润色鸿业寄贤才。〈帝〉叨居右弼愧盐梅。〈李峤〉运筹帷幄
荷时来。〈宗楚客〉职掌图籍滥蓬莱。〈刘宪〉两司谬忝谢锺裴。
〈崔湜〉礼乐，铨管效涓埃。〈郑愔〉陈师振旅清九垓。〈赵彦昭〉欣承
顾问侍天杯。〈李适〉御恩献寿《柏梁台》。〈苏颋〉黄缣青简奉康
哉。〈庐藏用〉《鲰生侍从忝》王枚。〈李乂〉右掖司言实不才。〈马怀素〉
“宗伯”秩礼天地开，〈薛稷〉帝歌难续仰昭回。〈宋之问　景龙文馆记作
谬司考能宸纲该〉微臣捧日变寒灰。〈陆景初〉远惭班左愧游陪。
〈上官倢伃〉